มีปัญหาอยากสอบถามครับเกี่ยวกับยาPEP 1.ปกติจะทานในเวลา23.00 เผลอหลับไปตื่นมาเวลาไม่เกินเที่ยงคืนครึ่ง จึงรีบทานยาทันที จะมีผลกับยาไหมครับ 2.ในช่วง30วันที่ทานยาผมไม่ได้ไปมีความเสี่ยงเพิ่ม ทานยาตรงเวลาตลอด แต่มี2วันผมดื่มแอลกอฮอล์ จะมีผลกับยาไหมครับ 3.ยาPEPมีเอฟเฟคทำให้ซึมเศร้าไหมครับ ผมเหมือนคนย้ำคิดย้ำทำ เครียด วิตก กังวล ตลอดเวลา ทำให้ร่างกายไม่มีแรงและไม่อยากทำอะไรเลยครับ คิดมากว่าเมื่อไหร่เวลาจะผ่านไปไวๆ ไม่กล้าไปตรวจหาผลสักที ขอบคุณมากนะครับที่ให้พื้นที่ตรงนี้กับผม🙏
สวัสดีค่ะ ยา PEP ที่กล่าวมาหรือชื่อเต็มว่า ยา Post -Exposure Prophylaxis คือ ยาต้านไวรัส hiv ที่จ่ายให้ผู้ที่มีความเสี่ยงในการสัมผัสเชื้อ hiv มาภายใน 72 ชั่วโมงเพื่อลดโอกาสที่ร่างกายจะรับเชื้อเข้าไป โดยยา PEP ไม่ถือเป็นยากดภูมิคุ้มกันแต่อย่างใด เป็นเพียงการต้านไวรัสไม่ให้เข้าไปในร่างกายเท่านั้น โดยการรับประทานยาจะต้องทานให้ครบสูตร คือเป็นเวลาทั้งสิ้น 1 เดือนถึงแม้ว่าจะควรจะต้องทานยาให้ตรงเวลาทุกวัน เพื่อควบคุมปริมาณไวรัสไว้ให้ได้ แต่การกินเลยเวลาไปแค่ประมาณ 1 ชั่วโมงครึ่งเพียงครั้งเดียว น่าจะยังมีผลกับยาได้น้อยมาก แนะนำการกินยากับน้ำเปล่า ไม่กินร่วมกับแอลกอฮอล์ แต่ปัจจุบันยังไม่ได้มีข้อมูลชัดเจนว่าแอลกอฮอล์จะมีผลต่อประสิทธิภาพยาผลข้างเคียงจากยาที่พบได้บ่อยเช่น คลื่นไส้ อาเจียน อ่อนเพลีย ปวดศีรษะ ปวดท้อง ส่วนเรื่องทำให้ซึมเศร้า อารมณ์เปลี่ยนแปลงไปนั้น ยังไม่มีข้อมูลชัดเจนในยากลุ่มนี้มากนัก แต่อาการอ่อนเพลียดังกล่าวมาอาจเกิดจากยาได้ แนะนำการดื่มน้ำเปล่าสะอาดมากๆ พักผ่อนให้เพียงพอ เพื่อให้กินยาต่อไปได้จนครบ หากทนไม่ไหวกับผลข้างเคียงยา แนะนำการรีบกลับไปพบแพทย์เพื่อปรึกษาและรับยารักษาตามอาการ ไม่หยุดยาดังกล่าวเองกลางคัน และกลับไปติดตามผลเลือดตามนัด หากสามารถกินยาได้จนครบ โอกาสที่จะติดเชื้อมีน้อยมากๆค่ะ